Menekülés közben elakadt autójával egy szír embercsempész
Egy szír férfi hat migránst akart Magyarországon keresztül Nyugat-Európába csempészni. A rendőrök elől menekülve azonban az autója beleragadt a sárba.
A vád szerint a férfi február 10-én a szerb-magyar határ közelében hat szír migránst vett fel egy szerb rendszámú autóval, majd elindultak Nyugat-Európa felé.

Miskén a rendőrök igazoltatni akarták de a férfi nem állt meg, menekülni kezdett Kalocsa felé az 5312-es úton. Drágszél pusztánál lehajtott egy betonútra, ahonnan az út melletti füves területre hajtott, ahol elakadt a sárban.

A rendőrök elfogták az embercsempészt és a migránsokat is. A férfit őrizetbe vették, a bíróság pedig elrendelte a letartóztatását.

Az ügyészség embercsempészéssel vádolja a férfit és azt javasolja, hogy a bíróság ítélje börtönbüntetésre és utasítsa ki az országból.
sár Itthon embercsempész migráns